
CONSILIUL JUDEŢEAN
										

H O T Ă R Â R E
privind modificarea și completarea Regulamentului de organizare şi  funcţionare al Consiliului Judeţean Bistriţa-Năsăud aprobat prin Hotărârea Consiliului Judeţean Bistriţa-Năsăud nr. 40/2012

	Consiliul Judeţean Bistrița-Năsăud, întrunit în ședință ordinară, în prezența președintelui și a 28 consilieri judeţeni;
	Având în vedere:
· expunerea de motive nr. IC/3882 din 16.04.2013 a Preşedintelui Consiliului Judeţean Bistriţa-Năsăud; 
· raportul nr. IC/3883 din 16.04.2013 al Serviciului comunicare, relații publice și relații externe;
· prevederile Legii nr. 393/2004 privind Statutul aleşilor locali, cu modificările şi completările ulterioare;
· raportul nr. IC/4127/23.04.2013 al Comisiei de administrație;
· raportul nr. IC/4089/22.04.2013 al Comisiei de cultură;
· raportul nr. IC/4126/26.04.2013 al Comisiei de urbanism;
· raportul nr. IC/4088/22.04.2013 al Comisiei economice.
În temeiul prevederilor art. 91 alin (2), lit. c) și art. 97 din Legea nr. 215/2001 privind administraţia publică locală, republicată, cu modificările şi completările ulterioare,

H O T Ă R Ă Ş T E:

Art.I.  Regulamentul de organizare şi funcţionare al Consiliului Judeţean Bistrița-Năsăud aprobat prin Hotărârea Consiliului Județean Bistrița-Năsăud nr. 40/2012 se modifică și se completează, după cum urmează:

1. Art.50. se modifică și se completează și va avea următorul cuprins: 
”Art.50.  (1) Votul consilierilor este individual şi poate fi deschis sau secret.
(2) Pentru exercitarea votului deschis se folosește de regulă sistemul de vot electronic. La solicitarea oricărui consilier judeţean, la finalul fiecărui vot, se va afişa pe monitoarele sistemului de vot lista cuprinzând numele fiecărui consilier judeţean şi modalitatea în care a votat. În situația imposibilității folosirii sistemului de vot electronic, votul deschis se exprimă public prin ridicarea mâinii sau apel nominal.
(3) Consiliul judeţean hotărăşte, prin vot deschis, ce modalitate de vot se va folosi, în afară de cazul în care prin lege sau prezentul regulament se stabileşte o anumită modalitate.”
	
2. Art.53. se modifică și se completează și va avea următorul cuprins: 
”Art.53.  (1) Pentru exercitarea votului secret se folosește de regulă sistemul de vot electronic secret.
(2) În situația imposibilității folosirii sistemului de vot electronic secret se folosesc buletine de vot. 
(3) Redactarea buletinelor de vot va fi clară şi precisă, fără echivoc şi fără putinţă de interpretări diferite. După înregistrarea candidaturilor se ia o pauză în timpul căreia se completează buletinele de vot. Exercitarea votului se face într-o cabină special amenajată, potrivit condiţiilor prevăzute în buletinul de vot. După exercitarea votului secret buletinele se introduc într-o urnă pregătită special în acest scop.
 (4) Numărarea voturilor şi comunicarea rezultatului votării se fac de către comisia de validare.”
       	
Art.II. Prezenta hotărâre a fost adoptată cu un număr de 28 voturi „pentru”.  
Art.III. Cu ducere la îndeplinire se încredinţează Serviciul comunicare, relaţii publice şi relaţii externe.
Art.IV. Prezenta hotărâre se comunică prin grija Serviciului comunicare, relaţii publice şi relaţii externe cu:
-  Consilierii județeni;
-  Instituţia Prefectului județul Bistriţa-Năsăud.


PREŞEDINTE,
EMIL RADU MOLDOVAN

